اینستاگرام، ایستیفاده‌چیلرین پایلاشدیغی شکیللرین نئچه نفر طرفین‌دن بگه‌نیلدیگینی گؤستره‌ن رقملرین گیزلندیگی نمونه‌سینین سیناغینی، ۵ اؤلکه‌ده داها تطبیق ائتمه قراری آلدی.
فیسبوک‌دان وئریله‌ن آچیقلامادا، می‌دن بو یانا کانادادا سینانان پروژه‌نین ایرلند، ایتالیا، ژاپن، استرالیا و برزیلیلده ده تطبیق ائدیلمه‌یه باشلاناجاغی بیلدیریلدی.
آچیقلامادا، کاناداداکی سیناق‌دان نه کیمی نتیجه‌لر چیخاریلدیغینا دایر بیلگی وئریلمزکن، تست نمونه‌سینین باشقا اؤلکه‌لرده ده ایستیفاده ائدیلمه‌یه باشلانماسی، اویقولامانین بون‌دان سونرا بگه‌نی ساییلارینی تامامیله قالدیرما یولونا گئدجگی یوروملارینا یول آچدی.
تست واریانتین‌دا ایستیفاده‌چیلر، پایلاشدیقلاری فوتوشکیللرین نئچه نفر طرفین‌دن بگه‌نیلدیگینی گؤررکه‌ن، باشقالارینین پایلاشدیغی فوتوشکیللرین بگه‌نی رقملرینی گؤرمور.
آیریجا تست واریانتین‌دا تعقیبچی رقملری ده مؤوجود واریانت‌دا اولدوغو کیمی ایستیفادچینین پروفیل شکلینین آلتین‌دا دئییل، رقملری احتیوا ائد‌ن آیری بیر بؤلومده اولابیلیر.
اینستاگرام، سؤزوگئدن سیناغی، بگه‌نی سایلارینین، اینسانلارین اؤزلرینی باشقالاری ایله مقایسه ائد‌رک پیس حس ائتمه‌لرینه یول آچدیغی و بو وضعیتین باش‌دا گنجلر اولماق اوزره ایستیفاده‌چیلرین روح ساغلیغینا منفی تأثیر ائتدیگینه قارشی تنفیدلر اوزرینه باشلادمیشدی.
فیسبوک، اینستاگرامی ۲۰۱۲ده ساتین آلمیشدی.
